ΠΕΡΙΕΧΟΜΕΝΑ
ΑΠΟΦΑΣΕΙΣ
Κήρυξη ως αναδασωτέας, έκτασης εμβαδού
6,983στρ. στη θέση Άγουρο, Δ.Ε. Καρυδιάς, Δήμου
Έδεσσας, Π. Ε. Πέλλας.
Επικύρωση έκθεσης και διαγράμματος για τον
επανακαθορισμό της οριογραμμής αιγιαλού και
τον καθορισμό των οριογραμμών παραλίας και
παλαιού αιγιαλού στη θέση «ΔΡΕΠΑΝΟ» της Τ.Κ.
Αχινού, της Δ.Ε. Εχιναίων του Δήμου Στυλίδας, της
Περιφερειακής Ενότητας Φθιώτιδας.
ΑΠΟΦΑΣΕΙΣ
Αριθμ. 155891
(1)
Κήρυξη ως αναδασωτέας, έκτασης εμβαδού
6,983στρ. στη θέση Άγουρο, Δ.Ε. Καρυδιάς, Δήμου Έδεσσας, Π. Ε. Πέλλας.
Ο ΓΕΝΙΚΟΣ ΓΡΑΜΜΑΤΕΑΣ ΔΑΣΩΝ ΤΟΥ
ΥΠΟΥΡΓΕΙΟΥ ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ
Έχοντας υπόψη:
1. Την παρ. 1 του άρθρου 24 και την παρ. 3 του άρθρου 117 του Συντάγματος.
2. Την παρ. 1 του άρθρου 38 και τις παρ. 1 και 3 του
άρθρου 41 του ν. 998/1979 «Περί προστασίας των δασών
και των δασικών εν γένει εκτάσεων της Χώρας» (Α’ 289).
3. Τον ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ)
2016/2102 και της Οδηγίας (ΕΕ) 2019/1024) - Ηλεκτρονικές Επικοινωνίες (Ενσωμάτωση στο Ελληνικό Δίκαιο
της Οδηγίας (ΕΕ) 2018/1972) και άλλες διατάξεις» (Α’ 184).
4. Την από 13.8.2021 Πράξη Νομοθετικού Περιεχομένου «Έκτακτα μέτρα για την αποτελεσματική προστασία
και την ταχεία αποκατάσταση του φυσικού περιβάλλοντος, την άμεση στήριξη των πληγέντων από τις πυρ-
καγιές του Ιουλίου/Αυγούστου 2021 και συναφείς διατάξεις» (Α’ 143), η οποία κυρώθηκε με το άρθρο 2 του
ν. 4824/2021 (Α’ 156).
5. Τα άρθρα 47 έως 55 του ν. 4915/2022 «Εθνικό Στρατηγικό Σχέδιο Καταπολέμησης της Διαφθοράς, διατά-
ξεις για θέματα ανθρώπινου δυναμικού και Οργανισμών
Τοπικής Αυτοδιοίκησης, νομοθετικό πλαίσιο εκπαίδευσης των σπουδαστών/σπουδαστριών της Εθνικής
Σχολής Δημόσιας Διοίκησης και Αυτοδιοίκησης για την
ένταξη στον κλάδο Π.Ε. Επιτελικών Στελεχών, διατάξεις
για την ολοκλήρωση της μεταφοράς των δασικών υπηρεσιών στο Υπουργείο Περιβάλλοντος και Ενέργειας,
διατάξεις για την εφαρμογή του Εθνικού Σχεδίου Ανάκαμψης και Ανθεκτικότητας “Ελλάδα 2.0”, Εθνική Σύνταξη
Ομογενών και άλλες επείγουσες διατάξεις» (Α’ 63).
6. Το π.δ. 6/2022 «Σύσταση και μετονομασία Γενικών
Γραμματειών, σύσταση Ειδικής Γραμματείας, μεταφορά
υπηρεσιών και αρμοδιοτήτων» (Α’ 17).
7. Το π.δ. 132/2017 «Οργανισμός Υπουργείου Περιβάλλοντος και Ενέργειας (Υ.Π.ΕΝ.)» (Α’ 160), όπως τροποποι-
ήθηκε με το π.δ. 29/2022 (Α’ 77).
8. Την υπό στοιχεία οικ. ΥΠΕΝ/ΥΠΡΓ/79859/5910/
25-7-2023 κοινή απόφαση του Πρωθυπουργού και του
Υπουργού Περιβάλλοντος και Ενέργειας «Διορισμός Γενικού Γραμματέα Δασών του Υπουργείου Περιβάλλοντος
και Ενέργειας» (Υ.Ο.Δ.Δ. 745).
9. Την υπό στοιχεία ΥΠΕΝ/ΔΔΥ/48478/3594/16.05.2022
κοινή υπουργική απόφαση «Καθορισμός των διοικητικών λεπτομερειών μεταφοράς των δασικών υπηρεσιών,
του αντίστοιχου προσωπικού και λοιπών θεμάτων της
παρ. 5 του άρθρου τρίτου της από 13.8.2021 Πράξης
Νομοθετικού Περιεχομένου (Α’ 143), η οποία κυρώθηκε
με το άρθρο 2 του ν. 4824/2021 (Α’ 156)» (Β’ 2415).
10. Την υπό στοιχεία ΥΠΕΝ/ΔΔΥ/62511/4542/17-6-2022
απόφαση του Υπουργού Περιβάλλοντος και Ενέργειας
«Διαπιστωτική πράξη κατάταξης και τοποθέτησης του
προσωπικού των Περιφερειακών Δασικών Υπηρεσιών
του Υπουργείου Περιβάλλοντος και Ενέργειας» (Β’ 3145).
11. Την υπό στοιχεία ΥΠΕΝ/ΔΔΥ/70401/5167/6-7-2022
απόφαση του Υπουργού Περιβάλλοντος και Ενέργειας
«Τοποθέτηση Προϊσταμένων σε θέσεις ευθύνης επιπέδου Γενικής Διεύθυνσης στις Επιθεωρήσεις Εφαρμογής
Δασικής Πολιτικής του Υπουργείου Περιβάλλοντος και
Ενέργειας» (ΑΔΑ: Ω8ΔΡ4653Π8-7ΨΡ).
12. Την υπό στοιχεία ΥΠΕΝ/ΔΝΕΠ/83988/2740/25-8-2022
κοινή απόφαση του Υπουργού και του Υφυπουργού Περιβάλλοντος και Ενέργειας και του Γενικού Γραμματέα
Δασών του Υπουργείου Περιβάλλοντος και Ενέργειας
«Εξουσιοδότηση υπογραφής “Με εντολή Υπουργού”
του Υπουργού Περιβάλλοντος και Ενέργειας, “Με εντολή Υφυπουργού” του Υφυπουργού Περιβάλλοντος και
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
8 Μαΐου 2025
ΤΕΥΧΟΣ  ΤΕΤΑΡΤΟ
Αρ. Φύλλου 281
12.05.2025 10:29:46
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 281/08.05.2025
Ενέργειας και με “Με εντολή Γενικού Γραμματέα Δασών”
του Γενικού Γραμματέα Δασών του Υπουργείου Περιβάλλοντος και Ενέργειας, κατά λόγο αρμοδιότητας, στον
Προϊστάμενο της Γενικής Διεύθυνσης Δασών και Δασικού Περιβάλλοντος της Γενικής Γραμματείας Δασών του
Υ.Π.ΕΝ., στους Προϊσταμένους των Επιθεωρήσεων Εφαρμογής Δασικής Πολιτικής και στους Προϊσταμένους των
Διευθύνσεων, Δασαρχείων και Τμημάτων που υπάγονται
σε αυτές» (Β’ 4528).
13. Τις υπ’ αρ. 160417/1180/08-07-1980 και 182447/
3049/24-09-1980 εγκύκλιες διαταγές του Υπουργείου
Γεωργίας σχετικά με την κήρυξη εκτάσεων ως αναδασωτέων.
14. Την υπ’ αρ. 146098/15-4-2025 εισήγηση του Δασαρχείου Έδεσσας, από την οποία προκύπτει ότι η βλά-
στηση της έκτασης που αναφέρεται στο θέμα καταστράφηκε από πυρκαγιά στις 19-3-2025 και πριν τον χρόνο
καταστροφής της είχε δασική μορφή κατά την έννοια του
άρθρου 3 του ν. 998/1979, καλυπτόμενη από δρυ και ως
εκ τούτου επιβάλλεται η κήρυξή της ως αναδασωτέας,
αποφασίζουμε:
Κηρύσσουμε ως αναδασωτέα έκταση δασικού χαρακτήρα του άρθρου 3 του ν. 998/1979, συνολικού εμβα-
δού 6,983στρ. στη θέση Άγουρο, Δ.Ε. Καρυδιάς Δήμου
Έδεσσας, Π.ΕΠέλλας, της οποίας η βλάστηση καταστράφηκε από πυρκαγιά στις 19-3-2025, όπως απεικο-
νίζεται στο συνημμένο από Απρίλιο 2025 τοπογραφικό
διάγραμμα, κλίμακας 1:1000, με στοιχεία περιμέτρου
1,2,3,[...],45,46,47,1 το οποίο αποτελεί αναπόσπαστο μέρος της παρούσας, και προσδιορίζεται επακριβώς από
τις αντίστοιχες συντεταγμένες σε ΕΓΣΑ ’87.
Η ανωτέρω έκταση συνορεύει:
Ανατολικά: με καλλιεργούμενη έκταση
Δυτικά: με δασική έκταση
Βόρεια: με καλλιεργούμενη έκταση
Νότια: με δασική έκταση.
Σκοποί της κήρυξης της ανωτέρω έκτασης ως αναδασωτέας είναι η διατήρηση του δασικού χαρακτήρα
αυτής, ο αποκλεισμός διάθεσής της για άλλη χρήση και
η αποκατάσταση της δασικής βλάστησης. Η αποκατάσταση της βλάστησης θα γίνει με φυσική αναγέννηση ή
με πρόγραμμα τεχνητής αναγέννησης.
Από τις διατάξεις της απόφασης αυτής δεν προκαλείται
δαπάνη σε βάρος του κρατικού προϋπολογισμού.
Η ισχύς της παρούσας αρχίζει από τη δημοσίευσή της
στην Εφημερίδα της Κυβερνήσεως.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 281/08.05.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 281/08.05.2025
Η απόφαση αυτή να δημοσιευθεί στην Εφημερίδα της
Κυβερνήσεως.
Έδεσσα, 25 Απριλίου 2025
Με εντολή Γενικού Γραμματέα Δασών
Ο Προϊστάμενος Επιθεώρησης Εφαρμογής
Δασικής Πολιτικής Μακεδονίας - Θράκης
ΝΙΚΉΤΑΣ ΦΡΑΓΚΙΣΚΆΚΗΣ
Ι
Αριθμ. 20541
(2)
Επικύρωση έκθεσης και διαγράμματος για τον
επανακαθορισμό της οριογραμμής αιγιαλού και
τον καθορισμό των οριογραμμών παραλίας και
παλαιού αιγιαλού στη θέση «ΔΡΕΠΑΝΟ» της Τ.Κ.
Αχινού, της Δ.Ε. Εχιναίων του Δήμου Στυλίδας,
της Περιφερειακής Ενότητας Φθιώτιδας.
Ο ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΘΕΣΣΑΛΙΑΣ - ΣΤΕΡΕΑΣ ΕΛΛΑΔΑΣ
Έχοντας υπόψη:
1) Τον ν. 3852/2010 «Νέα αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα
Καλλικράτης» (Α’ 87).
2) Τον ν. 2971/2001 «Περί αιγιαλού και παραλίας και
άλλες διατάξεις».
3) Τον ν. 5092/2024 «Όροι αξιοποίησης της δημόσιας περιουσίας στις παραθαλάσσιες περιοχές και άλλες
διατάξεις».
4) Το άρθρο 113 του ν. 5104/2024 «Κώδικας Φορολογικής διαδικασίας και άλλες διατάξεις», σύμφωνα με
το οποίο στο άρθρο 23 του ν. 5092/2024 προστίθεται
παρ. 10.
5) Τον ν. 3200/1955 «Περί διοικητικής αποκεντρώσεως», όπως τροποποιήθηκε με τα ν.δ.  532/1970,
β.δ. 704/1970, β.δ. 705/1970, β.δ. 192/1972, π.δ. 71/1984,
π.δ. 347/1986, ν. 2026/1992 και π.δ. 97/1993.
6) Την παρ. 21 του άρθρου 46 του ν. 3220/2004 «Μέτρα
αναπτυξιακής και κοινωνικής πολιτικής - αντικειμενοποίηση του φορολογικού ελέγχου και άλλες διατάξεις»
(Α’ 15), δυνάμει των οποίων από 10.04.2004, αρμοδιότητες του Υπουργού Οικονομίας και Οικονομικών, οι οποίες
ανήκαν ή είχαν μεταβιβαστεί στους Νομάρχες μέχρι την
έναρξη λειτουργίας των Νομαρχιακών Αυτοδιοικήσεων
και αφορούν θέματα του Υπουργείου Οικονομίας και
Οικονομικών, που εξαιρέθηκαν από την κατάργηση με
τις διατάξεις της παρ. 2 του άρθρου 39 του ν. 2218/1994,
περιέρχονται στους Γενικούς Γραμματείς Περιφερειών.
7) Τον ν. 3469/2006 «Εθνικό Τυπογραφείο, Εφημερίς
της Κυβερνήσεως και λοιπές διατάξεις».
8) Τον ν. 4727/2020 «Ψηφιακή Διακυβέρνηση (Ενσωμάτωση στην Ελληνική νομοθεσία της οδηγίας Ε.Ε
2019/1024, Ηλεκτονικές Επικοινωνίες (Ενσωμάτωση στο
Ελληνικό Δίκαιο της οδηγίας Ε.Ε 2018/1972) και άλλες
διατάξεις» (Α’ 184).
9) Τα άρθρα 63 έως 66 του ν. 4954/2022 «Συμπληρωματικά μέτρα για την εφαρμογή του Κανονισμού (ΕΕ)
2019/788 του Ευρωπαϊκού Κοινοβουλίου και του Συμβουλίου σχετικά με την Ευρωπαϊκή Πρωτοβουλία Πο-
λιτών και του Εκτελεστικού Κανονισμού (ΕΕ) 2019/1799
της Επιτροπής για τη θέσπιση τεχνικών προδιαγραφών
για τα επιμέρους επιγραμμικά συστήματα συγκέντρωσης - Διατάξεις σχετικές με την εκλογική διαδικασία και
τον έλεγχο εσόδων και δαπανών κομμάτων, συνασπισμών και υποψηφίων βουλευτών και αιρετών - Λοιπές
επείγουσες διατάξεις» (Α’ 136).
10) Το π.δ. 284/88 «Οργανισμός Υπουργείου Οικονομικών».
11) Το π.δ. 142/2017 «Οργανισμός Υπουργείου Οικονομικών».
12) Την παρ. 3 του άρθρου 3 του π.δ. 77/2023 «Σύσταση Υπουργείου και κατάργηση Γενικών Γραμματειών
και Ειδικών Γραμματειών/Ενιαίων Διοικητικών Τομέων
Υπουργείων - Μεταφορά αρμοδιοτήτων, υπηρεσιακών
μονάδων, θέσεων προσωπικού και εποπτευόμενων φορέων», σύμφωνα με το οποίο συστήνεται στο Υπουργείο
Οικονομικών Γενική Γραμματεία Δημόσιας Περιουσίας»
(Α’ 130).
13) Την παρ. 1 του άρθρου 1 του π.δ. 82/2023 «Μετονομασία Υπουργείου - Σύσταση και μετονομασία Γενικών
Γραμματειών - Μεταφορά αρμοδιοτήτων,υπηρεσιακών
μονάδων και θέσεων προσωπικού - Τροποποίηση και
συμπλήρωση του π.δ. 77/2023 (Α’ 130)  -Μεταβατικές
διατάξεις», σύμφωνα με το οποίο το Υπουργείο Οικονομικών μετονομάζεται σε Υπουργείο Εθνικής Οικονομίας
και Οικονομικών» (Α’ 139).
14) Το π.δ. 138/2010 «Περί οργανισμού Αποκεντρωμένης Διοίκησης Θεσσαλίας - Στερεάς Ελλάδας» (Α’ 231).
15) Την υπό στοιχεία 1063649/790/Α0006/3.8.2004
απόφαση του Υπουργού Οικονομίας και Οικονομικών
«Περί καταγραφής και διοικητικής κωδικοποίησης των
αρμοδιοτήτων σε θέματα υπηρεσιών υπουργείου Οικονομίας και Οικονομικών που περιέρχονται στους Γε-
νικούς Γραμματείς Περιφερειών κατά τις διατάξεις της
παρ. 21 του άρθρου 46 του ν. 3220/2004».
16) Την υπό στοιχεία 86776/19-12-2022 απόφαση του
Υπουργού Εσωτερικών «Διορισμός του Κωνσταντίνου
Τζανακούλη του Γεωργίου στη θέση του Μετακλητού
Γραμματέα της Αποκεντρωμένης Διοίκησης Θεσσαλίας Στερεάς Ελλάδας» (Υ.Ο.Δ.Δ 1183).
17) Το υπό στοιχεία Δ6Α 1022671 ΕΞ 2011/10-02-2011
έγγραφο του Υπουργείου Οικονομικών, σύμφωνα με το
οποίο οι αρμοδιότητες του Υπουργού Οικονομικών, που
περιήλθαν στους Γενικούς Γραμματείς των Περιφερειών (του ν. 2503/1997, Α’ 107), σύμφωνα με τις διατάξεις
της παρ. 21 του άρθρου 46 του ν. 3220/2004 (Α’ 15)
και καταγράφονται στην υπό στοιχεία 1063649/790/
Α0006/03-08-2004 απόφαση του Υπουργού Οικονομίας και Οικονομικών, ασκούνται από 01/01/2011, από
τους Γενικούς Γραμματείς των Αποκεντρωμένων Διοικήσεων, σύμφωνα με τις διατάξεις του άρθρου 280 του
ν. 3852/2010 (Α’ 87).
18) Tην υπό στοιχεία 13805/130260/28.08.2018 (Α.Δ.Α.:
6ΞΖΟΡ10-ΗΗΖ) απόφαση του Συντονιστή της Αποκεντρωμένης Διοίκησης Θεσσαλίας - Στερεάς Ελλάδας
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 281/08.05.2025
«Oριστικοποίηση προκαταρκτικής γραμμής αιγιαλού
(ΠΟΑ) στην Π.Ε Φθιώτιδας» (Δ’ 317).
19) Την υπό στοιχεία Φ.121/169/01.02.1996 απόφαση του Περιφερειακού Διευθυντή Ν. Φθιώτιδας «Καθο-
ρισμός των ορίων του αιγιαλού και δημιουργία ζώνης
παραλίας στη θέση Παραλία Ραχών Ν. Φθιώτιδας με
ενδιαφερόμενο την Κοιν. Ραχών» (Δ’ 136).
20) Την από 01.11.2024 έκθεση της κατά το άρθρο 5
του ν. 5092/2024 «Όροι αξιοποίησης της δημόσιας περιουσίας στις παραθαλάσσιες περιοχές και άλλες διατά-
ξεις» (Α’ 33) αρμόδιας Επιτροπής επανακαθορισμού της
οριογραμμής αιγιαλού και καθορισμού των οριογραμμών παραλίας και παλαιού αιγιαλού, στη θέση «Δρέπα-
νο» της Τοπικής Κοινότητας Αχινού, της Δημοτικής Ενότητας Εχιναίων του Δήμου Στυλίδας, της Περιφερειακής
Ενότητας Φθιώτιδας.
21) Την υπό στοιχεία 125995/03.10.2024 αίτηση του
Στυλιανού Ρογκάκου προς την Κτηματική Υπηρεσία
Φθιώτιδας για τον επανακαθορισμό της οριογραμμής
του αιγιαλού και τον καθορισμό οριογραμμών παραλίας
και παλαιού αιγιαλού στη θέση «Δρέπανο» στην Τοπική
Κοινότητα Αχινού, της Δημοτικής Ενότητας Εχιναίων, του
Δήμου Στυλίδας της Περιφερειακής Ενότητας Φθιώτιδας.
22) Το από μηνός Σεπτεμβρίου 2024 τοπογραφικό διάγραμμα, κλίμακας 1:500 του πολιτικού μηχανικού Καρα-
γιάννη Π. Ιωάννη με την αποτύπωση της ιδιοκτησίας του
αιτούντος Στυλιανού Ρογκάκου για τον επανακαθορισμό
της οριογραμμής του αιγιαλού και τον καθορισμό οριογραμμών παραλίας και παλαιού αιγιαλού, που ελέγχθηκε
για την ακρίβεια της αποτύπωσής του από τον Σάββα
Παραστατίδη, Πολιτικό Μηχανικό ΠΕ/Α’, υπάλληλο της
Κτηματικής Υπηρεσίας Φθιώτιδας, θεωρήθηκε από την
Προϊσταμένη της Κτηματικής Υπηρεσίας Φθιώτιδας Χατζάκη Φωτεινή Εφοριακό ΠΕ/Α’ στις 25.10.2024 και συ-
νοδεύει την Έκθεση της προαναφερόμενης Επιτροπής.
23) Το υπό στοιχεία 42639 ΕΞΕ 2025/31-03-2025 έγγραφο της Κτηματικής Υπηρεσίας Φθιώτιδας, με το
οποίο ζητείται η έκδοση της απόφασης, αποφασίζουμε:
Α. Επικυρώνουμε την από 01.11.2024 έκθεση της κατά
το άρθρο 5 του ν. 5092/2024 αρμόδιας Επιτροπής καθορισμού ορίων αιγιαλού και παραλίας, για τον επανακα-
θορισμό της οριογραμμής αιγιαλού και τον καθορισμό
οριογραμμών παραλίας και παλαιού αιγιαλού, στη θέση
«Δρέπανο» της Τοπικής Κοινότητας Αχινού, της Δημοτικής Ενότητας Εχιναίων του Δήμου Στυλίδας, της Περιφε-
ρειακής Ενότητας Φθιώτιδας, καθώς και το από μηνός
Σεπτεμβρίου 2024 τοπογραφικό διάγραμμα, κλίμακας
1:500 του πολιτικού μηχανικού Καραγιάννη Π. Ιωάννη,
που ελέγχθηκε για την ακρίβεια της αποτύπωσής του από
τον Σάββα Παραστατίδη, Πολιτικό Μηχανικό ΠΕ/Α’, υπάλληλο της Κτηματικής Υπηρεσίας Φθιώτιδας, θεωρήθηκε
από την Προϊσταμένη της Κτηματικής Υπηρεσίας Φθιώτιδας Χατζάκη Φωτεινή Εφοριακό ΠΕ/Α’ στις 25.10.2024.
Β. Στο παραπάνω διάγραμμα η αρμόδια επιτροπή:
1.Επανακαθορίζει την οριογραμμή αιγιαλού με κόκκινη
συνεχή πολυγωνική οριογραμμή, όπως αυτή εμφαίνεται
υπό στοιχεία 1, 2, 3, [...], 23, 24, για τον λόγο που αναφέρεται στις παρ. 11 και 12 της έκθεσης - πρακτικού της.
2. Καθορίζει την οριογραμμή παραλίας με κίτρινη συνεχή πολυγωνική οριογραμμή με στοιχεία 1’, 2’, 3’, [...],
18’, 19’ και καθορίζει ζώνης παραλίας. Το πλάτος της ζώνης παραλίας καθορίζεται στα δέκα (10) μέτρα για να
υπάρχει ενιαία αντιμετώπιση των πολιτών και συνέχεια
με το ίδιο πλάτος της ζώνης παραλίας η οποία καθορίστηκε σε παρακείμενη περιοχή με την υπό στοιχεία
Φ.121/169/01.02.1996 απόφαση Περιφερειακού Διευθυντή Ν. Φθιώτιδας «Καθορισμός των ορίων του αιγια-
λού και δημιουργία ζώνης παραλίας στη θέση Παραλία
Ραχών Ν. Φθιώτιδας, με ενδιαφερόμενο την Κοινότητα
Ραχών» (Δ’ 136). Επίσης λόγω των γεωμορφολογικών
συνθηκών της περιοχής, βάσει των οποίων κρίνεται από
την αρμόδια Επιτροπή το πλάτος των δέκα (10) μέτρων
ικανοποιητικό για την εξυπηρέτηση της επικοινωνίας της
ξηράς με τη θάλασσα και αντίστροφα, καθώς δεν παρατηρείται διάβρωση, ενώ παράλληλα εξασφαλίζεται η
προστασία της ακτής (άρθρο 3γ του ν. 5092/2024) χωρίς
να υφίσταται ανάγκη καθορισμού μεγαλύτερου πλάτους.
3. Καθορίζει την οριογραμμή παλιού αιγιαλού με γαλάζια συνεχή πολυγωνική οριογραμμή με στοιχεία 1’’,
2’’, 3’’, [...] , 14’’, 15’’.
Η παρούσα απόφαση Επανακαθορισμού της οριογραμμής αιγιαλού και καθορισμού των οριογραμμών
παραλίας και παλαιού αιγιαλού, με τα συνοδευτικά αυτής, θα δημοσιοποιηθεί στην ιστοσελίδα του Υπουργείου
Οικονομικών σύμφωνα με τα άρθρα 4 παρ. 3 και 7α του
ν. 2971/2001, όπως αυτά τροποποιήθηκαν και ισχύουν
και το άρθρο 5 παρ. 8 του ν. 5092/2024 και συγκεκριμένα στη διεύθυνση:https://www1.gsis.gr/gspp/dhpe/
publicgis/faces/homeShore.
Η ισχύς της παρούσας αρχίζει με τη δημοσίευσή της
στο Φύλλο Εφημερίδας της Κυβερνήσεως.
ΠΡΑΚΤΙΚΟ
Επιτροπής καθορισμού αιγιαλού, παραλίας
και παλαιού αιγιαλού της παρ. 3 του άρθρου 5
του ν. 5092/2024 (Α’ 33)
Για τον επανακαθορισμό της οριογραμμής
του αιγιαλού και τον καθορισμό οριογραμμών
παραλίας και παλιού αιγιαλού στη θέση
«Δρέπανο» στην Τ. Κ. Αχινού, της Δ. Ε. Εχιναίων,
του Δ. Στυλίδας της Π.Ε. Φθιώτιδας
Ενδιαφερόμενος: Ρογκάκος Στυλιανός
Στη Λαμία σήμερα την 01η/11/2024 ημέρα Παρασκευή οι παρακάτω υπογράφοντες:
1. Φωτεινή Χατζάκη, Εφοριακός ΠΕ/Α’, Προϊστάμενη
της Κτηματικής Υπηρεσίας Φθιώτιδας, ως πρόεδρος,
2. Σάββας Παραστατίδης, Μηχανικός ΠΕ/Α’, υπάλληλος
της Κτηματικής Υπηρεσίας Φθιώτιδας ως μέλος,
3. Ευθύμιος Βέτσικας, Πλοίαρχος Λ.Σ., Λιμενάρχης του
Λιμεναρχείου Στυλίδας ως μέλος,
4. Ευάγγελος Δημητρόπουλος, Γεωτεχνικός ΠΕ/Α’,
υπάλληλος του Τμήματος Περιβαλλοντικού και Χωρικού
Σχεδιασμού της Διεύθυνσης Περιβάλλοντος και Χωρικού
Σχεδιασμού Στερεάς Ελλάδας της Γενικής Διεύθυνσης
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 281/08.05.2025
Χωροταξικής Περιβαλλοντικής και Αγροτικής Πολιτικής
της Αποκεντρωμένης Διοίκησης Θεσσαλίας - Στερεάς
Ελλάδας ως μέλος και
5. Κωνσταντίνος Κατινιώτης, Μηχανικός ΤΕ/Α’, υπάλληλος του Τμήματος Πολεοδομικού Σχεδιασμού και
Εφαρμογών της Διεύθυνσης Περιβάλλοντος και Χωρικού
Σχεδιασμού Στερεάς Ελλάδας της Γενικής Διεύθυνσης
Χωροταξικής Περιβαλλοντικής και Αγροτικής Πολιτικής
της Αποκεντρωμένης Διοίκησης Θεσσαλίας - Στερεάς
Ελλάδας ως μέλος, ο οποίος αν και κλήθηκε νομίμως
δεν προσήλθε,
οι οποίοι αποτελούμε την Επιτροπή καθορισμού αιγιαλού, παραλίας και παλαιού αιγιαλού της παρ. 3 του
άρθρου 5 του ν. 5092/2024 (Α’ 33) για την ΠΕ Φθιώτιδας, που συγκροτήθηκε με την υπ’ αρ. 87732/21.06.2024
(ΑΔΑ: Ψ5ΝΚΗ-ΞΗΘ) απόφαση του Υπουργού Εθνικής
Οικονομίας και Οικονομικών και τροποποιήθηκε με
την υπ’ αρ. 91152/27.06.2024 (ΑΔΑ: ΡΩ54Η-02Α) απόφαση του Υπουργού Εθνικής Οικονομίας και Οικονο-
μικών, συνήλθαμε μετά την υπό στοιχεία 133733 ΕΞΕ
2024/22.10.2024 έγγραφη πρόσκληση της Προέδρου
της Επιτροπής στη θέση «Δρέπανο» στην Τοπική Κοινότητα Αχινού, της Δημοτικής Ενότητας Εχιναίων, του
Δήμου Στυλίδας της Περιφερειακής Ενότητας Φθιώτιδας.
Γραμματέας της Επιτροπής έχει οριστεί με την παραπάνω
απόφαση, ο Γεώργιος Θανασιάς, Εφοριακός ΠΕ/Α’, υπάλληλος της Κτηματικής Υπηρεσίας Φθιώτιδας. Η Επιτροπή
μετά την αυτοψία που διενεργήθηκε την 01η/11/2024
στην εν θέματι περιοχή, συνεδρίασε στα γραφεία της
Κτηματικής Υπηρεσίας Φθιώτιδας. Μετά από διαλογική
συζήτηση και αφού λάβαμε υπόψη:
1. Την υπ’ αρ. 125995/03.10.2024 αίτηση του κ. Στυλιανού Ρογκάκου, για τον επανακαθορισμό της οριο-
γραμμής του αιγιαλού και τον καθορισμό οριογραμμών
παραλίας και παλιού αιγιαλού στη θέση «Δρέπανο» στην
Τοπική Κοινότητα Αχινού, της Δημοτικής Ενότητας Εχιναίων, του Δήμου Στυλίδας της Περιφερειακής Ενότητας
Φθιώτιδας.
2. Το από το Σεπτέμβριο του 2024 τοπογραφικό διάγραμμα του πολιτικού μηχανικού Καραγιάννη Π. Ιωάννη
σε κλίμακα 1:500, με την αποτύπωση της ιδιοκτησίας του
αιτούντος, για τον επανακαθορισμό της οριογραμμής
του αιγιαλού και τον καθορισμό οριογραμμών παραλίας και παλιού αιγιαλού, ελέγχθηκε για την ακρίβεια
της αποτύπωσης από το Σάββα Παραστατίδης, Πολιτικό
Μηχανικό ΠΕ/Α’, υπάλληλος της Κτηματικής Υπηρεσίας
Φθιώτιδας, και θεωρήθηκε από τη Φωτεινή Χατζάκη,
Εφοριακός ΠΕ/Α’, Προϊστάμενη της Κτηματικής Υπηρεσίας Φθιώτιδας στις 25.10.2024.
3. Τις διατάξεις του π.δ. 142/2017(Α’ 181) «Οργανισμός
Υπουργείου Οικονομικών».
4. Τις διατάξεις του άρθρου 5 του ν. 5092/2024(Α’ 33)
«Οριοθέτηση αιγιαλού, παραλίας και παλαιού αιγιαλού».
5. Τις διατάξεις της παρ. 1 του άρθρου 23 «Μεταβατικές
διατάξεις» του ν. 5092/2024 (Α’ 33) με τις οποίες ορίζεται
ότι: «Μέχρι την έκδοση του προεδρικού διατάγματος της
παρ. 2 του άρθρου 22, η διαδικασία οριοθέτησης και
καθορισμού αιγιαλού, παραλίας και παλαιού αιγιαλού
γίνεται από τις επιτροπές του άρθρου 5 και σύμφωνα με
τα άρθρα 4, 5, 6 και 7 του ν. 2971/2001 (Α’ 285).
6. Τις λοιπές διατάξεις του ν. 2971/2001 (Α’ 285) περί
αιγιαλού και παραλίας όπως τροποποιήθηκαν, αντικαταστάθηκαν και ισχύουν μέχρι σήμερα.
7. Την υπό στοιχεία 1008244/857/Β0010/ΠΟΛ.1097/
11-3-2002 εγκύκλιο του Υπουργείου Οικονομικών, με
την οποία παρέχονται διευκρινίσεις επί του ν. 2971/2001
(Α’ 285).
8. Τα στοιχεία καθορισμού αιγιαλού και παραλίας τα
οποία προβλέπονται από το άρθρο 9 του ν. 2971/2001
(Α’ 285) καθώς και την υπό στοιχεία 1089532π.ε./8205π.ε./
Β0010/20.04.2005 (Β’ 595) απόφαση των υπουργών Οικονομίας και Οικονομικών - Περιβάλλοντος, Χωροταξίας
και Δημοσίων Έργων «Στοιχεία καθορισμού αιγιαλού
και παραλίας».
9. Το υπ’ αρ. 21401/2022 έγγραφο της του τμήματος Α’
της Διεύθυνσης Τεχνικών Υπηρεσιών της Γενικής Διεύθυνσης Δημόσιας Περιουσίας και Κοινωφελών Περιου-
σιών του Υπουργείου Οικονομίας.
10. Την παρ. 6 του άρθρου 5 του ν. 5092/2024 σύμφωνα με την οποία «η καταγραφή του αιγιαλού, της παρα-
λίας και του παλαιού αιγιαλού γίνεται σε ορθοφωτογραφικά υπόβαθρα που τηρούνται στο Ν.Π.Δ.Δ. Ελληνικό
Κτηματολόγιο».
11. Την υπ’  αρ. 13805/130260/28.08.2018 (Δ’  317)
απόφαση του Συντονιστή Αποκεντρωμένης Διοίκησης
Θεσσαλίας - Στερεάς Ελλάδας με την οποία οριστικοποιήθηκε η Προκαταρκτική Οριογραμμή Αιγιαλού (ΠΟΑ).
12. Την υπό στοιχεία Φ.121/169/01.02.1996 (Δ’ 136)
Απόφαση Περιφερειακού Διευθυντή Ν. Φθιώτιδας «Καθορισμός των ορίων του αιγιαλού και δημιουργία ζώνης
παραλίας στη θέση Παραλία Ραχών Ν.Φθ/δας, με ενδιαφερόμενο την Κοιν. Ραχών».
13. Το γεγονός ότι για τη ζώνη της παραλίας που επανακαθορίζεται δεν έχει συντελεστεί η προβλεπόμενη
από τον ν. 2971/2001 (Α’ 285) αναγκαστική απαλλοτρίωση.
14. Την υπό στοιχεία 133733 ΕΞΕ 2024/22.10.2024
πρόσκληση της προέδρου της Επιτροπής και την επιτόπιο μετάβαση, την 01η/11/2024 των μελών της, καθώς
και την σχηματισθείσα αντίληψη για την ειδικότερη γεωμορφολογία της περιοχής και κατόπιν διαλογικής συ-
ζήτησης μεταξύ των μελών της Επιτροπής στα Γραφεία
της Κτηματικής Υπηρεσίας Φθιώτιδας και ειδικότερα
τα παρακάτω:
i. Οι επικρατούντες άνεμοι είναι ανατολικοί, βορειοανατολικοί έως 6 μποφόρ. Η περιοχή δεν προσβάλλεται
από πολύ ισχυρούς ανέμους γιατί είναι μέσα στον κλειστό Δίαυλο των Ωρεών.
ii. Η περιοχή γεωμορφολογικά σε όλο το τμήμα της
είναι πεδινή, αμμώδης -  χαλικώδης με χαμηλό υψόμετρο
έως 2,00 μ. Στο μέσο της εξεταζόμενης ακτής διαμορφώνεται πεδινό ακρωτήριο, με ονομασία «Δρέπανο», του
οποίου η εικόνα διαχρονικά παρουσιάζει σταθερότητα.
Η ακτή στην περιοχή του ακρωτηρίου διακρίνεται σε
τρείς ζώνες: α) τη ζώνη αιγιαλού, β) τη ζώνη παλαιού
αιγιαλού που συνίσταται από σταθερότερα εδάφη με
ποώδη βλάστηση σύμφωνα με αεροφωτογραφίες του
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 281/08.05.2025
1945 και γ) γαιώδη εδάφη με καλλιέργειες με εξάλειψη
της αμμώδης-χαλικώδης σύστασης. Ο πυθμένας είναι
αμμοχαλικώδης και η κλίση του είναι ήπια.
iii. Το γεγονός ότι στην περιοχή δεν εντοπίστηκαν παράκτιοι φυσικοί πόροι.
iv. Στη περιοχή ασκούνται πιέσεις τουριστικής ανάπτυξης και Β’ κατοικίας.
v. Το γεγονός ότι η περιοχή δεν είναι αρχαιολογικού
ενδιαφέροντος.
vi. Στην περιοχή δεν έχουν καθοριστεί χρήσεις γης με
Γ.Π.Σ. ή Σ.Χ.Ο.Ο.Α.Π.
vii. Η αναφερόμενη περιοχή βρίσκεται εκτός σχεδίου
πόλης και επομένως διέπεται από τις εκτός σχεδίου πολεοδομικές διατάξεις.
viii. Την μη ύπαρξη καταγεγραμμένων δημοσίων
κτημάτων, στην εν λόγω περιοχή και με την επιφύλαξη
παντός δικαιώματος του Ελληνικού Δημοσίου που θα
προκύψει στο μέλλον.
ix. Το γεγονός ότι στο Δήμο Στυλίδας, στη Δημοτική
Ενότητα Εχινέων, δεν έχει περαιωθεί η διαδικασία της
κτηματογράφησης.
x. Το γεγονός ότι βρίσκεται εντός προστατευόμενων
περιοχών (Δίκτυο NATURA 2000 με κωδικό GR2440002,
SCI ΚΟΙΛΑΔΑ ΚΑΙ ΕΚΒΟΛΕΣ ΣΠΕΡΧΕΙΟΥ - ΜΑΛΙΑΚΟΣ
ΚΟΛΠΟΣ - ΜΕΣΟΧΩΡΙ ΣΠΕΡΧΕΙΟΥ).
Τα λοιπά στοιχεία του φακέλου και ύστερα από εκτενή
διαλογική συζήτηση, αποφασίζουμε:
Α. Τον επανακαθορισμό της οριογραμμής αιγιαλού με
κόκκινη συνεχή πολυγωνική οριογραμμή, όπως αυτή
εμφαίνεται υπό στοιχεία 1, 2, 3, [...], 23, 24, για τον λόγο
που αναφέρεται στις παρ. 11 και 12 της παρούσας.
Β. Τον καθορισμό της οριογραμμής παραλίας με κίτρινη συνεχή πολυγωνική οριογραμμή με στοιχεία 1’, 2’,
3’, [...], 18’, 19’ και καθορισμό ζώνης παραλίας. Το πλάτος
της ζώνης παραλίας καθορίζεται στα 10μ. για να υπάρχει ενιαία αντιμετώπιση των πολιτών και συνέχεια με το
ίδιο πλάτος της ζώνης παραλίας η οποία καθορίστηκε σε
παρακείμενη περιοχή με τη απόφαση που αναφέρεται
στην παρ. 12 της παρούσας. Επίσης λόγω των γεωμορφολογικών συνθηκών της περιοχής που αναφέρθηκαν
παραπάνω, βάσει των οποίων κρίνουν το πλάτος των
10μ. ικανοποιητικό για την εξυπηρέτηση της επικοινωνίας της ξηράς με τη θάλασσα και αντίστροφα, καθώς δεν
παρατηρείται διάβρωση, ενώ παράλληλα εξασφαλίζεται
η προστασία της ακτής (άρθρο 3γ του  ν. 5092/2024)
χωρίς να υφίσταται ανάγκη καθορισμού μεγαλύτερου
πλάτους.
Γ. Τον καθορισμό της οριογραμμής παλιού αιγιαλού
με γαλάζια συνεχή πολυγωνική οριογραμμή με στοιχεία
1’’, 2’’, 3’’, 14’’, 15’’.
Μετά την δημοσίευση της απόφασης επικύρωσης
της Έκθεσης στην Εφημερίδα της Κυβερνήσεως, όλα τα
στοιχεία της διοικητικής πράξης, θα αναρτηθούν στην
ιστοσελίδα του Υπουργείου Οικονομικών για ενημέρωση
του κοινού, σύμφωνα με τις παρ. 3 έως 7 του άρθρου 4,
του ν. 2971/2001 και το άρθρο 5 παρ. 8 του ν. 5092/2024,
και συγκεκριμένα στη διεύθυνση: https://www1.gsis.gr/
gspp/dhpe/publicgis/faces/homeShore.
Η ισχύς της παρούσας αρχίζει με τη δημοσίευση της
στο Φύλλο Εφημερίδας της Κυβερνήσεως.
Η Επιτροπή
Η Πρόεδρος
Τα Μέλη
ΦΩΤΕΙΝΗ
ΣΑΒΒΑΣ ΠΑΡΑΣΤΑΤΙΔΗΣ
ΧΑΤΖΑΚΗ
ΕΥΘΥΜΙΟΣ ΒΕΤΣΙΚΑΣ
ΕΥΑΓΓΕΛΟΣ ΔΗΜΗΤΡΟΠΟΥΛΟΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 281/08.05.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 281/08.05.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 281/08.05.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 281/08.05.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 281/08.05.2025
Η απόφαση αυτή με την έκθεση της Επιτροπής και το διάγραμμα, να δημοσιευθούν στην Εφημερίδα της
Κυβερνήσεως.
Λάρισα, 29 Απριλίου 2025
Ο Γραμματέας
Αποκεντρωμένης Διοίκησης
ΚΩΝΣΤΑΝΤΊΝΟΣ ΤΖΑΝΑΚΟΎΛΗΣ
Καποδιστρίου 34, 104 32 Αθήνα
Αποστολή εγγράφων προς δημοσίευση στο ΦΕΚ
στην ηλεκτρονική διεύθυνση https://eservices.et.gr

[Source: 20250400281.pdf | Tokens: 23523]